Palestinarnir mótmæltu tí ólógliga land-, loft- og havstongslinum. Hendingin fór fram í sambandi við eitt mótmælistiltak tann 30. mars at mótmæla stongslinum av Gaza. Misnøgdin kom í hæddina tann 14. mai í ár, tá ið tann amerikanska sendistovan, á 70 ára stovningardegnum hjá tí ísraelsku tjóðini, varð flutt til Jerusalem. Farleiðin úr Gaza til Ísrael er avmarkað til tað, sum ísraelski herurin kallar heilt serlig neyðsynjarørindir. Aftur at tí hava tey mongu kríggini havt við sær, at undirstøðukervið er vánaligt, heilsuskipanin afturúrsigld og búskapurin uppsteðgaður. Ísraelsku myndugleikarnir skulu beinanvegin taka tann ólógliga stongsilin av og gevast at revsa alt fólkið í Gaza undir einum. Altjóðasamfelagið má gevast at látast ikki at síggja tey ræðuligu mannarættindabrotini, sum hvønn dag fara fram í Gaza. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.